קובי בלול

יעקב (קובי) בלול (נולד ב-5 בפברואר 1973) הוא כדורסלן עבר ומאמן כדורסל בהווה. גובהו 2.03 מטר, שיחק בעמדת הסנטר.

קריירה
בלול גדל במחלקת הנוער של הפועל חולון. בשנת 1990 עלה בלול לקבוצה הבוגרת של חולון ולצידו בקבוצה שיחק במשך מספר עונות אחיו התאום אלי בלול. בשנת 1994 עבר למכבי ראשון לציון שבה שיחק שתי עונות ולאחריהן חזר לעונה אחת בחולון ולעונה נוספת בראשון לציון. בהמשך שיחק בהפועל גליל עליון, הפועל אילת ולאחר מכן שיחק שתי עונות בחולון.

סך הכל שיחק בלול 11 עונות בליגה הראשונה, רשם 189 משחקים בהם קלע 1,077 נקודות, בממוצע קריירה של 5.7.

לאחר שסיים לשחק בליגה הראשונה שיחק ואימן בליגות הנמוכות. בקיץ 2009 מונה לתפקיד עוזר מאמן בקבוצת הנשים של אליצור חולון ובמקביל שימש כמאמן-שחקן בקבוצת הגברים של אליצור חולון. בלול שיחק בין היתר גם בבית"ר ירושלים מליגה א'.

קובי בלול הוא אביו של ניב בלול, כדורסלן בליגת העל.

בנבחרות ישראל
בלול היה חבר סגל נבחרת העתודה באליפות אירופה בשנת 1992, ובאליפות אירופה עד גיל 22 שלה תרם יותר מן האליפות שקדמה לה. בסגלי נבחרת העתודה שיתף פעולה עם אחיו אלי בלול.
בשנת 1995 זומן לסגל נבחרת ישראל הבוגרת והשתתף איתה באליפות אירופה.

קישורים חיצוניים

 קלעי כל הזמנים, באתר מנהלת ליגת העל בכדורסל
 כרטיס שחקן, אתר מנהלת ליגת העל בכדורסל

הערות שוליים

כדורסלנים ישראלים
כדורסלני הפועל חולון
כדורסלני מכבי ראשון לציון
כדורסלני הפועל גליל עליון
כדורסלני הפועל אילת
כדורסלני בית"ר ירושלים
תאומים ישראלים
בוגרי תיכון קריית שרת

ישראלים שנולדו ב-1973